rejauldu/bengali-wikipedia huggingface dataset:
মৌলভীবাজার সরকারি পলিটেকনিক ইনস্টিটিউট বাংলাদেশের একটি আধুনিক মানগত পলিটেকনিক ইনস্টিটিউট। এই ইনস্টিটিউটে চার বছর মেয়াদি ডিপ্লোমা ইন ইঞ্জিনিয়ারিং কোর্সে সুযোগ রয়েছে চারটি ভিন্ন বিভাগ।  ইতিহাস মৌলভীবাজার জেলার মাতারকাপন – এ চার একর জমির ওপর মৌলভীবাজার সরকারি পলিটেকনিক ইনস্টিটিউট অবস্থিত। প্রকৌশল শিক্ষা প্রসারের লক্ষে গণপ্রজাতন্ত্রী বাংলাদেশ সরকারের সাবেক অর্থ ও পরিকল্পনা মন্ত্রনালয়ের মন্ত্রী এম. সাইফুর রহমান ৬ ফাল্গুন ১৪১২, মোতাবেক ১৮ ফেব্রুয়ারি ২০০৬ সালে মৌলভীবাজার সরকারি পলিটেকনিক ইনস্টিটিউটের ভিত্তি প্রস্তর স্থাপন করেন।  ১৩ অক্টোবর ২০১০ সালে কর্মস্থল পরিবর্তনে ১ জন শিক্ষককে ভারপ্রাপ্ত অধ্যক্ষের দায়িত্ব প্রদানের মাধ্যমে প্রতিষ্ঠানটির আনুষ্ঠানিক প্রশাসনিক কার্যক্রম আরম্ভ হয় এবং পরবর্তীতে কম্পিউটার এবং ইলেকট্রনিক্স বিভাগে ১ জন করে শিক্ষককে একই প্রক্রিয়ায় পদায়ন করা হয়। শিক্ষাকার্যক্রম ও শিক্ষার্থী পরিসংখ্যানঃ ২৩-১০-২০১০ সাল থেকে ২০১০-২০১১ শিক্ষা সনে কম্পিউটার এবং ইলেকট্রনিক্স টেকনোলজিতে যথাক্রমে ১ম শিফট ও ২য় শিফটে (৯১+৯৫) জন মোট ১৮৬ জন শিক্ষার্থী ভর্তির মাধ্যমে শিক্ষা কার্যক্রমের যাত্রা আরম্ভ হয়। এবং পরে আরো ২টি টেকনোলজি চালু করা হয়৷  আরএসি টেকনোলজিতে ১ম ও ২য় শিফটে(৪৮+৪৮)= ৯৬ জন শিক্ষার্থী ভর্তি হয়৷ হোস্টেল সুবিধাঃ শুধুমাত্র ৯৬ জন ছাত্র ধারণক্ষম ৪ তলা বিশিষ্ট একটিমাত্র বিল্ডিং আছে। জুলাই ২০১২ থেকে ৯৬ জন ছাত্রকে সীট বরাদ্দের মাধ্যমে হোস্টেল কার্যক্রম শুরু হয়েছে।  অবস্থান মৌলভীবাজার সরকারি পলিটেকনিক ইনস্টিটিউট মৌলভীবাজার শহরের প্রাণকেন্দ্র চৌমুহনী থেকে প্রায় ৪ কি.মি পূর্ব দিকে অবস্থিত। এর পাশেই রয়েছে মৌলভীবাজার ইম্পেরিয়াল মেডিকেল কলেজ ও বিভিন্ন শিক্ষা প্রতিষ্ঠান।  বিভাগ বর্তমানে এখানে চারটি বিভাগ চালু রয়েছে:  কম্পিউটার বিজ্ঞান ও প্রকৌশল  তড়িৎ ও বৈদ্যুতিন প্রকৌশল (ইলেকট্রনিকস টেকনোলজি)   রেফ্রিজারেশন ও এয়ার কন্ডিশনিং প্রকৌশল (আর এ সি)  খাদ্য প্রকৌশল (ফুড টেকনোলজি)  ক্যাম্পাস মূল ক্যাম্পাসে পাঁচতলা বিশিষ্ট তিনটি ভবন, এদের দুইটি প্রাতিষ্ঠানিক ভবন ও একটি প্রশাসনিক ভবন। এছাড়া ওয়ার্কশপ কক্ষ, অফিস, গ্রন্থাগার, ল্যবরেটরী, একটি ৫০০ ধারণ ক্ষমতা সম্পন্ন মিলনায়তন, হার্ডওয়্যার ল্যাব, সফটওয়্যার ল্যাব  সহ একটি মাল্টিমিডিয়া নেটওয়ার্কিং ল্যাব। এছাড়া প্রতিষ্টানের মূল গেইট সংলগ্ন একটি শহীদ মিনার।   তথ্যসূত্র   বিষয়শ্রেণী:মৌলভীবাজার জেলার শিক্ষাপ্রতিষ্ঠান বিষয়শ্রেণী:সিলেট বিভাগের পলিটেকনিক ইনস্টিটিউট বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিজয় কুমার মণ্ডল (জন্ম ১ ডিসেম্বর ১৯২৪) একজন ভারতীয় রাজনীতিবিদ। তিনি জনতা পার্টির সদস্য হিসাবে ১৯৭৭ সালের ভারতীয় সাধারণ নির্বাচনে পশ্চিমবঙ্গের বাঁকুড়া থেকে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:হিন্দু মহাসভার রাজনীতিবিদ বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:সম্ভাব্য জীবিত ব্যক্তি বিষয়শ্রেণী:বাঁকুড়া জেলার ব্যক্তি বিষয়শ্রেণী:১৯২৪-এ জন্ম বিষয়শ্রেণী:জনতা পার্টির রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ষষ্ঠ লোকসভার সদস্য
সম্রাট হোসেন এমিলি একজন বাংলাদেশী পেশাদার ফুটবল খেলোয়াড় ছিলেন। এমিলি তার খেলোয়াড়ি জীবনের অধিকাংশ সময় ঢাকা আবাহনীর হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।  বাংলাদেশী ক্লাব ওয়ারীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর তিনি ঢাকা আবাহনীতে যোগদান করেছিলেন। সর্বশেষ, তিনি ঢাকা আবাহনী হতে ঢাকা মোহামেডানে যোগদান করেছিলেন; ঢাকা মোহামেডানের হয়ে কয়েক খেলার পর তিনি অবসর গ্রহণ করেছিলেন। তিনি বাংলাদেশের হয়ে আন্তর্জাতিক পর্যায়ে প্রতিনিধিত্ব করেছিলেন।  ব্যক্তিগত জীবন সম্রাট হোসেন এমিলি বাংলাদেশের নারায়ণগঞ্জে জন্মগ্রহণ করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ওয়ারী ক্লাব ঢাকার ফুটবলার‎ বিষয়শ্রেণী:আবাহনী লিমিটেডের (ঢাকা) ফুটবলার‎ বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার‎ বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:১৯৬৬-এ জন্ম বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী বিষয়শ্রেণী:এশিয়ান গেমসে বাংলাদেশের ফুটবলার
তারিক উল হাকিম হলেন একজন বাংলাদেশী বিচারক। তিনি বর্তমানে সুপ্রিম কোর্টের বিচারক হিসেবে দায়িত্ব পালন করছেন।   প্রারম্ভিক জীবন ও শিক্ষা  বিচারক তারিকুল উল হাকিম খুলনা জেলায় বিচারক পরিবারে জন্মগ্রহণ করেন। তিনি একজন কূটনীতিক ও তৃতীয় প্রজন্মের হাইকোর্টের বিচারক। তার বাবা মাকসুম উল হাকিম ছিলেন সাবেক হাইকমিশনার ও বাংলাদেশের বিচারক। এছাড়া তার দাদা আমিন আহমদ ছিলেন পূর্ব পাকিস্তানের সাবেক প্রধান বিচারপতি।  হাকিম যুক্তরাজ্য থেকে আইন বিষয়ে স্নাতকোত্তর  ডিগ্রি অর্জন করেন। আইনি পেশায় কাজের জন্য তাকে ইংল্যান্ডের ওয়েলসে বারে ডাকা হয়।   তথ্যসূত্র   বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশী বিচারক বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:খুলনা জেলার ব্যক্তি বিষয়শ্রেণী:২১শ শতাব্দীর বাংলাদেশী আইনজীবী
বর্চস্ () একজন হিন্দু দেবতা। তিনি আট বসুর অন্যতম। তিনি চন্দ্রের দেবতা চন্দ্র এবং দক্ষের কন্যা এবং চন্দ্রের প্রধান স্ত্রী রোহিণীর পুত্র। মহাভারত অনুসারে, অর্জুন এবং সুভদ্রার পুত্র, অভিমন্যুকে তার অবতার হিসাবে বিবেচনা করা হয়।   কিংবদন্তি  মহাভারত অনুসারে, একবার দেবতা ও চন্দ্রের মধ্যে একটি সম্মেলন হয়েছিল, যেখানে প্রস্তাব করা হয়েছিল যে দুষ্টদের ধ্বংসের জন্য বর্চস্‌দের পৃথিবীতে অবতারণ ঘটবে। চন্দ্র তার প্রিয় পুত্র থেকে বিচ্ছিন্ন হতে চাননি, তবে বর্চস্‌ তাকে ষোল বছরের বেশি ছেড়ে থাকবেন না এই শর্তে সম্মত হন। তদনুসারে, দ্বাপর যুগে বর্চস্‌ পাণ্ডব রাজকুমার অর্জুন এবং যাদব রাজকন্যা সুভদ্রার পুত্র অভিমন্যু রূপে জন্মগ্রহণ করেন। কুরুক্ষেত্র যুদ্ধে ষোল বছর বয়সে অভিমন্যু নিহত হন।   তথ্যসূত্র    গ্রন্থপঞ্জি     বিষয়শ্রেণী:হিন্দু দেবতা
গৃহপ্রবেশ ২০২৫ সালের একটি বাংলা ভাষার ভারতীয় পারিবারিক প্রণয়ধর্মী নাট্য চলচ্চিত্র। ক্যালিডোস্কোপের ব্যানারে প্রযোজনা করেছেন সমীরণ দাস। পরিচালনার পাশাপাশি গল্প, চিত্রনাট্য ও সংলাপ লিখেছেন ইন্দ্রদীপ দাশগুপ্ত। প্রধান চরিত্রে অভিনয় করেছেন কৌশিক গঙ্গোপাধ্যায়, শুভশ্রী গঙ্গোপাধ্যায় ও জিতু কমল।    প্রতীপ মুখোপাধ্যায়ের চিত্রগ্রহণে সম্পাদনা করেছেন সুজয় দত্ত রায়। সঙ্গীত পরিচালনা করেছেন ইন্দ্রদীপ দাশগুপ্ত।  পটভূমি উত্তর কলকাতার এক পুরনো ঐতিহ্যবাহী রাজবাড়িতে, অতীত যেন প্রতিটি কোণেই লেগে আছে - ভেসে আছে উত্তরাধিকার ও বিস্মৃত সময়ের ভারে। এই জীর্ণ প্রাসাদের কেন্দ্রবিন্দুতে রয়েছেন বৃদ্ধ গৃহপ্রধান অপ্রতিম ও তাঁর অসুস্থ স্ত্রী। তাঁদের সেবায় নিয়োজিত দূরসম্পর্কের আত্মীয় বিলু ও বিশ্বস্ত গৃহকর্মী মিনতি। তবে সত্যিকার অর্থে এই বাড়ির সব কিছু যিনি আগলে রেখেছেন, তিনি হলেন তাঁদের পুত্রবধূ তিতলি। অভিনয়শিল্পী  কৌশিক গঙ্গোপাধ্যায়  শুভশ্রী গঙ্গোপাধ্যায়   জিতু কমল  সোহিনী সেনগুপ্ত  রুদ্রনীল ঘোষ  স্নেহা চট্টোপাধ্যায়  দেবপ্রতিম দাশগুপ্ত  আবির চট্টোপাধ্যায় মুক্তি চলচ্চিত্রটি ২০২৫ সালের ১৩ জুন ভারতের প্রেক্ষাগৃহে মুক্তি পায়। তথ্যসূত্র  বহিঃসংযোগ    বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার পারিবারিক নাট্য চলচ্চিত্র বিষয়শ্রেণী:বাংলা ভাষার প্রণয়ধর্মী নাট্য চলচ্চিত্র
উবাং হল নাইজেরিয়ার একটি বেন্ডি ভাষা। এই ভাষাটি নারী এবং পুরুষের জন্যে ভাষাগত পার্থক্যের কারণে পরিচিত।  এই ভাষার পার্থক্য ব্রিটিশ এবং অ্যামেরিকান ইংরেজির চেয়েও বেশি ভিন্ন। তবে নারী-পুরুষ উভয়েই এসব ভিন্ন ভিন্ন শব্দগুলো বুঝতে পারে। কারণ, সন্তানরা ছোটবেলা মায়ের কাছেই থাকেন। ফলে মেয়েদের ব্যবহৃত শব্দগুলোই তারাও ব্যবহার করে। কিংবা এগুলো শিখে ফেলে। কিন্তু ১০ বছর পূর্ণ হওয়ার পর থেকে ছেলেরা ছেলেদের ভাষা শেখে। কোনো ছেলে সঠিক বয়স থেকে পুরুষদের ভাষা ব্যবহার না করতে থাকলে তাকে অস্বাভাবিক বলে ধরে নেয়া হয়।  উবাং গোত্রের লোকেরা তাদের ভাষা বৈচিত্র্য নিয়ে গর্ব বোধ করে। এবং একে তারা নিজেদের অনন্য বৈশিষ্ট্যের পরিচায়ক জ্ঞান করে। এ ভাষাকে ঈশ্বরের আশীর্বাদ বলে গন্য করা হয়। নারী-পুরুষ উভয়ে উভয়ের ভাষা বুঝলেও তারা কেবল নিজেদের লিঙ্গ অনুযায়ী কথা বলে থাকে। এমনকি এটি পরিষ্কার নয় যে, তাদের ভাষায় কোন অংশটি নারী জন্য বা পুরুষের জন্য আলাদা করা হয়েছে। আবার অনেক বিষয়ের ক্ষেত্রে ঐতিহ্যগতভাবে নারী-পুরুষের ভিন্ন ভিন্ন ভূমিকার ভিত্তিতে শব্দগুলো তৈরি হয়েছে কিনা তাও জানা নেই। নৃতত্ত্ববিদ চি চি উন্দি, যিনি এই গোষ্ঠীকে নিয়ে অধ্যয়ন করছেন, বলেন: "এই জনগোষ্ঠী নারী-পুরুষের জন্যে সম্পূর্ণ ভিন্ন দুটি অভিধান ব্যবহার করছে।… তবে এমন অনেক শব্দই আছে যেগুলো সবাই একইভাবে ব্যবহার করে। অন্যগুলোর ব্যবহার নির্ভর করে লিঙ্গের ওপর। একই জিনিস বোঝায় এমন শব্দ দুটো পুরোপুরি ভিন্ন। উচ্চারণেও পার্থক্য আছে।"   তথ্যসূত্র   বিষয়শ্রেণী:বেন্ডি ভাষা বিষয়শ্রেণী:নাইজেরিয়ার ভাষা
হাইড্রলিক প্রকৌশল পুরকৌশলের একটি শাখা। এটি তরল পদার্থ বিশেষ করে বিশুদ্ধ এবং দূষিত পানি প্রবাহ এবং পরিবহনের প্রকৌশল বিদ্যা। তরল পদার্থের পরিবহনে অভিকর্ষ বল বিশেষ ভূমিকা পালন করে। পুরকৌশলের এই শাখা ব্রীজ, সেতু, খাল এবং বাঁধ প্রভৃতির নকশা এবং স্বাস্থ্য ও পরিবেশ প্রকৌশলের সাথে ঘনিষ্ঠভাবে সম্পর্কিত।  হাইড্রলিক প্রকৌশল হচ্ছে পানি সংগ্রহ,সঞ্চয়,নিয়ন্ত্রণ,পরিবহন,পরিমাপ এবং ব্যবহারের ক্ষেত্রে উৎপন্ন সমস্যাগুলোতে তরল বলবিজ্ঞানের নীতিসমূহের ব্যবহারিক প্রয়োগ। হাইড্রলিক প্রকৌশলে যেকোনো কাজ শুরু করার আগে সম্পৃক্ত থাকা পানির পরিমাণ সম্পর্কে ধারণা থাকা বাঞ্ছনীয়।একজন হাইড্রলিক প্রকৌশলী নদীতে পরিবাহিত পলি,পলি দিয়ে তৈরী পাড়ের সাথে পানির মিথস্ক্রীয়া এবং পলি ক্ষয় ও জমা হওয়ার ব্যাপারে সম্যক ধারণা রাখেন।'একজন হাইড্রলিক প্রকৌশলী পানিসম্পর্কিত বিভিন্ন ধরনের স্থাপনা যেমন বাঁধ এর পানি নির্গমণপথ, মহাসড়কে সেতু, পানিসেচের জন্য খাল ও অন্যান্য স্থাপনা এবং তাপবিদ্যুত কেন্দ্রে ঠান্ডা পানি সরবরাহের ধারণামূলক নকশা প্রণয়ন করেন।  মৌলিক নীতিসমূহ   তরল বলবিজ্ঞান   বাস্তব প্রবাহী বৈশিষ্ট্য   আদর্শ এবং বাস্তব প্রবাহী   সান্দ্র প্রবাহ   সমরেখ এবং বিক্ষিপ্ত প্রবাহ   বার্নোলীর সমীকরন   সীমানা স্তর    প্রয়োগ   ইতিহাস   অনাদিকাল   আধুনিক কাল   আরও দেখুন  তথ্যসূত্র   বহিঃসংযোগ
অভিষেক মালহান (জন্ম: ২৪ মে ১৯৯৭), যিনি ফুকরা ইনসান নামে অধিক পরিচিত, একজন ভারতীয় ইউটিউবার, গায়ক এবং সামাজিক মিডিয়া প্রভাবশালী। তিনি তার ইউটিউব ভিডিও এবং বিগ বস ওটিটি মৌসুম ২ এবং প্লে গ্রাউন্ড সিজন ৩ -এ অংশগ্রহণ করার জন্য সর্বাধিক পরিচিত।   প্রারম্ভিক জীবন  অভিষেক মালহান ১৯৯৭ সালের ২৪ মে দিল্লির পিতমপুরায় জন্মগ্রহণ করেন। তার বাবার নাম বিনয় মালহান এবং মায়ের নাম ডিম্পল মালহান। তিনি দিল্লির ল্যান্সার কনভেন্ট স্কুল থেকে প্রারম্ভিক পড়াশোনা শেষ করেছেন এবং দিল্লি কলেজ অফ আর্টস অ্যান্ড কমার্স থেকে বাণিজ্যে স্নাতক সম্পন্ন করেছেন।   কর্মজীবন  মিস্টারবিস্ট ও কেএসআই-এর মতো নির্মাতাদের দ্বারা অনুপ্রাণিত হয়ে অভিষেক ২০১৯ সালে তার ইউটিউব ক্যারিয়ার শুরু করেন।তার চ্যানেলে বাস্তব ধর্মী (আইআরএল) ও চ্যালেঞ্জমূলক ভিডিও রয়েছে।তিনি ক্যারিমিনাটি, প্রাক্তন WWE রেসলার দ্য গ্রেট খালির সাথে ভিডিও বানিয়েছেন।  ২০২৩ সালে তিনি আপাতবাস্তব অনুষ্ঠান বিগ বস ওটিটি মৌসুম ২-এ প্রতিযোগী হিসেবে অংশগ্রহণ করেন এবং রানার-আপ হন।  অভিষেক বিগ বস ওটিটি-র পরে এলভিশ যাদবের সাথে দ্বন্দ্ব সহ বিতর্কের মুখোমুখি হন। সোশাল মিডিয়ায় মানুষ অভিযোগ করতে থাকে যে 25 লক্ষ টাকা খরচ করে তার বিরুদ্ধে নেতিবাচক প্রচারণা চালানো হয়েছিল, পরে তিনি এটিকে ভুল বোঝাবুঝি হয়েছিল বলে দাবি করেন । টেম্পটেশন আইল্যান্ড ইন্ডিয়ার শুটিংয়ের সময় দুই জনকে আবার একত্রে দেখা যায়।   ব্যক্তিগত জীবন  অভিষেকের বোন প্রেরণা মালহান, ভাই নিশ্চয় মালহান এবং মা ডিম্পল মালহানও ইউটিউবার। তার বাবা বিনয় মালহান একজন ব্যবসায়ী।   টেলিভিশন  +বছরশিরোনামভূমিকাটীকাসূত্র২০২৩ বিগ বস ওটিটি মৌসুম ২ প্রতিযোগীরানার-আপ সারভাইভাল গেম শোউপস্থাপকNetflix India ইউটিউব চ্যানেলেটেম্পটেশন আইল্যান্ড ইন্ডিয়াঅতিথি উপস্থাপকপর্ব ৩, ৪, ২০ এবং ৩৪২০২৪প্লে গ্রাউন্ড সিজন ৩পরামর্শদাতাএন্টারটেইনার্স ক্রিকেট লিগ (ইসিএল)ব্যাঙ্গালোর ব্যাশার্স - এর অধিনায়কটেবিলের ৫ম স্থান   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ভারতীয় ইউটিউবার বিষয়শ্রেণী:দিল্লির ব্যক্তি বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ইউটিউব ভ্লগার
পারুলি নদী বা পারুলি খাল  বাংলাদেশের উত্তর-কেন্দ্রীয় অঞ্চলের গাজীপুর  জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পারুলি খাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:গাজীপুর জেলার নদী বিষয়শ্রেণী:শ্রীপুর উপজেলা বিষয়শ্রেণী:গাজীপুর সদর উপজেলা
ফজলুল হক আছপিয়া (–১৫ সেপ্টেম্বর ২০২১) বাংলাদেশী রাজনীতিবিদ যিনি সুনামগঞ্জ-৪ আসনের সংসদ সদস্য ছিলেন।   প্রাথমিক জীবন  ফজলুল হক আছপিয়া  সালে সুনামগঞ্জে জন্মগ্রহণ করেন।   রাজনৈতিক জীবন  ফজলুল হক আছপিয়া বাংলাদেশ জাতীয়তাবাদী দলের চেয়ারপারসনের উপদেষ্টা। সুনামগঞ্জ জেলা বিএনপির সাবেক সভাপতি। তিনি সুনামগঞ্জ-৪ (বিশ্বম্ভরপুর-সুনামগঞ্জ সদর) আসন থেকে বাংলাদেশ জাতীয়তাবাদী দলের হয়ে ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় সংসদের নির্বাচিত সংসদ সদস্য। অষ্টম জাতীয় সংসদের তিনি হুইপ হিসেবে দায়িত্ব পালন করেন। তিনি ২০০৮ ও ২০১৮ সালের জাতীয় সংসদ নির্বাচনে বিএনপির হয়ে প্রতিদ্বন্দ্বিতা করে পরাজিত হন।   মৃত্যু  আসপিয়ার ১৫ সেপ্টেম্বর ২০২১ সালে ডেঙ্গু জ্বরে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:২০২১-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:সুনামগঞ্জ জেলার ব্যক্তি
অধ্যাপক ড. মুহম্মদ আবদুল জলিল একজন বাংলাদেশি অধ্যাপক, ফোকলোর গবেষক ও লেখক। তিনি বাংলা একাডেমির একজন ফেলো এবং নর্থ বেঙ্গল ইন্টারন্যাশনাল ইউনিভার্সিটি উপ-উপাচার্য।   প্রারম্ভিক জীবন  জলিল ১৯৪৮ সালের ৬ জুন সিরাজগঞ্জ জেলার শাহজাদপুর উপজেলার হলদিঘর গ্রামে জন্মগ্রহণ করেন। তার পিতার নাম আহমদ আলী ও মাতার নাম জেলেমুন নেসা। তিনি এই দম্পতির জ্যেষ্ঠ পুত্র। তিনি কলকাতা বিশ্ববিদ্যালয় থেকে ১৯৮৬ সালে পিএইচডি ডিগ্রি অর্জন করেন।   কর্মজীবন  জলিল বাংলা একাডেমিতে কিছুকাল কাজ করেন। পরবর্তীতে রাজশাহী বিশ্ববিদ্যালয়ের বাংলা বিভাগে শিক্ষকতা করেন। এরপর একই প্রতিষ্ঠানে ফোকলোর, বাংলা, নাট্যকলা ও সঙ্গীত বিভাগের সভাপতির দায়িত্বও পালন করেন।   গবেষণা ও প্রকাশনা  জলিল অদ্যাবধি ৪৬টি মৌলিক গবেষণাগ্রন্থ ও ৭১টি রচনা করেছেন। এছাড়া তার তিনটি সুখপাঠ্য উপন্যাস ও একটি ছোটগল্পের গ্রন্থ রয়েছে।   প্রবন্ধসমূহ    মধ্যযুগের বাংলা সাহিত্যে হিন্দু-মুসলিম সম্পর্ক (১৯৮৩)  মধ্যযুগের বাংলা সাহিত্যে বাংলা ও বাঙালি সমাজ (১৯৮৮)  বঙ্গে মগ-ফিরিঙ্গি ও বর্গীর অত্যাচার (১৯৮৮)  শাহ্ গরীবুল্লাহ্ ও জঙ্গনামা (১৯৮৯)  বাংলাদেশের সাঁওতাল: সমাজ ও সংস্কৃতি (১৯৯১)  লোকসাহিত্যের নানা দিক (১৯৯৩)  বাংলাদেশের উত্তরাঞ্চলের মেয়েলী গীত (১৯৯৪)  আদিবাসী লোকজীবন ও লোকসাহিত্য: ওরাওঁ (১৯৯৯)  লোকসংস্কৃতির নানা প্রসঙ্গ (১৯৯৫)  উত্তরবঙ্গের, বাংলাদেশের ফোকলোর চর্চার ইতিহাস (২০০০)  বাংলাদেশে বঙ্কিম চর্চা (২০০১)  লোকচিকিৎসায় তন্ত্র-মন্ত্র (২০০১)  উত্তরবঙ্গের লোকসঙ্গীত (২০০১)  লোকসংস্কৃতির অঙ্গনে (২০০২)  লোকবিজ্ঞান ও লোকপ্রযুক্তি (২০০৪)  বাংলা বিভাগের পঞ্চাশ বছরের ইতিহাস (রাজশাহী বিশ্ববিদ্যালয় ২০০৫)  রাজশাহী অঞ্চলের মৃৎশিল্প: শখের হাঁড়ি (২০০৬)  শাহজাদপুরের ইতিহাস (২০০৮)  বাংলাদেশে ফোকলোর চর্চার ইতিবৃত্ত (২০০৮)  বাংলার লোকসংস্কৃতি: লালন-রবীন্দ্রনাথ (২০০৮)   প্রবন্ধ    মোগল আমলের বাংলা সাহিত্যে শিক্ষার পরিচয় (পূর্বাচল, ঢাকা, ১৯৭৭)  মোগল আমলের লোকসংস্কৃতির কয়েকটি দিক (বাংলাদেশ শিল্পকলা একাডেমী, প্রথম বর্ষ, দ্বিতীয় সংখ্যা, শীত, ঢাকা, ১৩৮৪)  রবীন্দ্র ছোটগল্পে মুসলিম প্রসঙ্গ, রবীন্দ্রনাথের ১৫৭তম জন্মবার্ষিকী উপলক্ষে প্রবন্ধ (নর্থ বেঙ্গল ইন্টারন্যাশনাল ইউনিভার্সিটি, রাজশাহী, ১৭ মে ২০১৮)  লালনকে জানো মানুষকে জানো, (দৈনিক সোনার দেশ, সাহিত্য সাময়িকী, ১২ অক্টোবর ২০১৮)   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুরুষ লেখক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাঙালি লেখক
thumb|হুগলি জেলার আরামবাগে দ্বারকেশ্বর নদের ওপর রামকৃষ্ণ সেতু দ্বারকেশ্বর বা ঢলকিশোর বা ধলকিশোর দক্ষিণ-পশ্চিম পশ্চিমবঙ্গের একটি অন্যতম প্রধান নদ। পুরুলিয়া, বাঁকুড়া, হুগলি ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়া জেলার কাশীপুর থানার আর্দ্রা শহর ও হুড়া গ্রামের মাঝে অবস্থিত একটি ঝিল থেকে উৎপন্ন হয়ে দ্বারকেশ্বর নদ পূর্ব দিকে প্রবাহিত হয়েছে। কিছুদূরে রোক ও দুধভরিয়া নামে দুটি নদ এই নদীতে এসে মিলিত হয়েছে। বাঁকুড়া জেলার ছাতনার কাছে কুমাসি নদী দ্বারকেশ্বরে মিশেছে। বাঁকুড়া শহরের কাছে প্রতাপপুরে গন্ধেশ্বরী নদী দ্বারকেশ্বরের সঙ্গে মিলিত হয়েছে। এই জেলাইয় দ্বারকেশ্বরের অপর চারটি উপনদী হল – বিড়াই, আড়কুশা, হোরিংমুড়ি ও ছোলাকান্ডার। তারপর দক্ষিণপূর্বে প্রবাহিত হয়ে আরামবাগ মহকুমার কুমারগঞ্জের এটি হুগলি জেলায় প্রবেশ করেছে। পশ্চিম মেদিনীপুর জেলার ঘাটালের কাছে শিলাই নদীর সঙ্গে মিলিত হয়ে দ্বারকেশ্বর রূপনারায়ণ নামে প্রবাহিত হয়েছে।  দ্বারকেশ্বর সাধারণত একটি জলহীন নদী। এর তলদেশ বালুকাময়। তবে বর্ষাকালে দুই কূল ছাপিয়ে বন্যা হয়। বাঁকুড়া, বিষ্ণুপুর ও আরামবাগ শহর তিনটি এই নদীর তীরে অবস্থিত।   তথ্যসূত্র   বিষয়শ্রেণী:পুরুলিয়া জেলার নদী বিষয়শ্রেণী:বাংলার নদী বিষয়শ্রেণী:বাঁকুড়া জেলার নদী বিষয়শ্রেণী:হুগলি জেলার নদী বিষয়শ্রেণী:পশ্চিম মেদিনীপুর জেলার নদী বিষয়শ্রেণী:পশ্চিমবঙ্গের নদী
থাম্ব|thumbtime=3|upright=1.5|আ নাইট ইন দ্য শো আ নাইট ইন দ্য শো (ইংরেজি: A Night in the Show) ছিল এসানে স্টুডিওজের জন্য নির্মিত চার্লি চ্যাপলিনের ১২শ চলচ্চিত্র। ১৯১৫ সালের হেমন্তে লস এঞ্জেলসের ম্যাজেস্টিক স্টুডিওতে ছবিটি নির্মিত হয়। চ্যাপলিন এই ছবিতে দু’টি চরিত্রে অভিনয় করেন: মিস্টার পেস্ট ও মিস্টার রাওডি। ছবিটি নির্মিত হয় মামিং বার্ডস (মার্কিন যুক্তরাষ্ট্রে আ নাইট অ্যাট অ্যান ইংলিশ মিউজিক হল) নামক নাটকের চ্যাপলিন-কৃত মঞ্চায়ন অবলম্বনে। নাটকটি চ্যাপলিন মঞ্চস্থ করেছিলেন লন্ডনের কারণো কোম্পানির সঙ্গে। ফ্রেড কারণোর নাট্যদলের সঙ্গে যুক্তরাষ্ট্র সফরের সময় চ্যাপলিন এই নাটকে অভিনয় করেন এবং এটির কিছু অংশ চলচ্চিত্রায়ণের সিদ্ধান্ত নেন। এডনা পারভিয়েন্স এই ছবিতে একটি অপ্রধান চরিত্রে অভিনয় করেন।   সারসংক্ষেপ  এক সন্ধ্যায় মিস্টার পেস্ট থিয়েটারে একাধিক আসনে বসার চেষ্টা করেন। শেষে কনডাক্টরের সঙ্গে সংঘাতের পর সামনে বসার সুযোগ পান। ঘটনাচক্রে সেই বিচিত্রানুষ্ঠানের সকল শিল্পীর সঙ্গেই তার সংঘাত বাধে।   কলাকুশলী   চার্লি চ্যাপলিন – মিস্টার পেস্ট ও মিস্টার রাওডি  এডনা পারভিয়েন্স – স্টলে উপবিষ্ট ও মুক্তোর মালা পরিহিত ভদ্রমহিলা  শার্লট মিনিউ – স্টলে উপবিষ্ট ভদ্রমহিলা  ডি ল্যাম্পটন – স্থূলকায় বালক  লিও হোয়াইট – ব্যালকনিতে উপবিষ্ট ফ্রেঞ্চম্যান/নিগ্রো  উইসলি রাগেলস – ব্যালকনির সম্মুখ সারির দ্বিতীয় ব্যক্তি  জন র‍্যান্ড – অর্কেস্ট্রা কনডাক্টর  জেমস টি. কেলি – ট্রমবোন বাদক ও গায়ক  প্যাডি ম্যাকগুয়ার – ফেদার ডাস্টার/ক্ল্যারিনেট বাদক  মে হোয়াইট – স্থূলকায়া ভদ্রমহিলা ও নর্তকী  ফিলিস অ্যালেন – দর্শকাসনে উপবিষ্ট ভদ্রমহিলা  ফ্রেড গুডউইনস – দর্শকাসনে উপবিষ্ট ভদ্রলোক  চার্লস ইনসলি – টিউবা বাদক   বহিঃসংযোগ          বিষয়শ্রেণী:১৯১৫-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:চার্লি চ্যাপলিন পরিচালিত স্বল্প দৈর্ঘ্যের চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদা-কালো চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:এসানে স্টুডিওজ চলচ্চিত্র বিষয়শ্রেণী:ভিডিও ক্লিপ সংবলিত নিবন্ধ বিষয়শ্রেণী:স্বল্প দৈর্ঘ্যের হাস্যরসাত্মক চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:এসানে স্টুডিওজের চলচ্চিত্র
কোটা রেলওয়ে বিভাগ ভারতীয় রেলওয়ের পশ্চিম মধ্য রেলওয়ে জোনের অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের রাজস্থান রাজ্যের কোটায় অবস্থিত।  জবলপুর রেলওয়ে বিভাগ এবং ভোপাল রেলওয়ে বিভাগ হল WCR জোনের অধীনে অন্য দুটি রেলওয়ে বিভাগ জবলপুরে সদর দফতর ।     রেলওয়ে স্টেশন এবং শহরের তালিকা  তালিকায় কোটা বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।    স্টেশনের বিভাগ স্টেশনের সংখ্যা স্টেশনের নাম ক-১ ১  ক ২ ,  খ৫ , , , ,  গ শহরতলির স্টেশন ২ ,  ডি ১১ , বায়না , , , , , , , , ,  ই - আলনিয়া, আমলি, আঁথা, আর্নেথা, অত্রু, বরুদানি, বাসি বেরিসাল, ভনরা, ভুলন, বিজোরা, ছাজাওয়া, ছোট ওদাই, দধদেবী, দারা, ধরনাওদা, ধুরমুই জাঘিনা, ধুয়ানখেরি, দিগোদ, ডুমারিয়া, , গারোট, গারোট, গারোট হাঁসপুরা, জাজন পট্টি, জলীন্দ্রী, ঝালাওয়ার রোড, কানওয়ালপুরা, কাপরেন, কেলা দেবী, কেশোরাই পাটান, খন্ডীপ, কুরলাসি, কুশতলা, লাবন, লালপুর উমরি, লুনি রিছা, মালারনা, মন্ডলাগড়, মেহিদপুর রোড, মখোলি, মোরক, মতিপুরা, মুরকি, মোড়ক, নারায়ণপুর তাতওয়ারা, নাথু খেরি, নিমোদা, পারসোলি, পিঙ্গোরা, রণথম্ভর, রাবথা রোড, রাওয়াঞ্জনা ডুঙ্গার, রোহালখুর্দ, সালপুরা, সেওয়ার, শ্যামপুরা, শ্রীনগর, তালাভলি, থালেরা, থুরিয়া, উপরামল, শ্রী কল্যাণপুরা, জুলমি শহর। চহল্ট স্টেশন - চন্দ্রেশাল, চৌরাখেরি, চৌরমন নাগরী, ধিন্ধোড়া হুকমিখেরা, জয়ছলি, কেশোলি, পিপলোদ রোড, রানিকুন্ড রাহ, সালাবাদ, সিক্রোদামিনা। মোট - - যাত্রীদের জন্য স্টেশন বন্ধ -   তথ্যসূত্র   বিষয়শ্রেণী:ভারতীয় রেলের বিভাগ
পদ্মভূষণ হল ভারতীয় প্রজাতন্ত্রের তৃতীয়-সর্বোচ্চ বেসামরিক পুরস্কার, তার আগে ভারতরত্ন এবং পদ্মবিভূষণ এবং তারপর পদ্মশ্রী। ২ই জানুয়ারী ১৯৫৪ সালে শুরু, এই পুরস্কারটি "জাতি, পেশা, অবস্থান বা লিঙ্গের পার্থক্য ছাড়াই একটি উচ্চমানের বিশিষ্ট পরিষেবার জন্য দেওয়া হয়।"  পুরস্কারের মানদণ্ডের মধ্যে "সরকারি কর্মচারীদের পরিষেবা সহ যে কোনও ক্ষেত্রে পরিষেবা" ডাক্তার এবং বিজ্ঞানী সহ, তবে সরকারী খাতের উদ্যোগে কাজ করা ব্যক্তিদের বাদ দেওয়া হয়।  ২০১৭ সাল পর্যন্ত, ২০ জন মরণোত্তর এবং ৯৪ জন অ-নাগরিক প্রাপক সহ ১২৪০ জনকে এই পুরস্কার প্রদান করা হয়েছে৷
মারে উইলিয়াম গুডউইন (; জন্ম: ১১ ডিসেম্বর, ১৯৭২) সলিসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন।  দলে তিনি মূলতঃ শীর্ষসারির ডানহাতি ব্যাটসম্যানের দায়িত্ব পালন করেন। এছাড়াও ‘গুডি’ ডাকনামে পরিচিত মারে গুডউইন লেগ ব্রেক বোলিংয়ে পারদর্শী ছিলেন।   খেলোয়াড়ী জীবন  শৈশবে অভিবাসিত হয়ে অস্ট্রেলিয়ায় অবস্থান করেন। এরপর জিম্বাবুয়ে ফিরে আসেন ও ১৯৯৮ থেকে ২০০০ সাল পর্যন্ত জাতীয় ক্রিকেট দলের প্রতিনিধিত্ব করেন। সমগ্র খেলোয়াড়ী জীবনে ১৯ টেস্ট ও ৭১ ওডিআইয়ে অংশ নিয়েছেন তিনি। চমৎকার ভঙ্গীমায় কাটার ও পুলার সহযোগে বলকে মোকাবেলায় সিদ্ধহস্তের অধিকারী তিনি। জিম্বাবুয়েতে তার স্ত্রীর বসবাসের সমস্যার কারণে ২০০০ সালে ইংল্যান্ড সফর শেষে তারা পুনরায় অস্ট্রেলিয়া ফিরে যান।   ঘরোয়া ক্রিকেট  আন্তর্জাতিক ক্রিকেট থেকে অবসর নিলেও অস্ট্রেলিয়ায় ওয়েস্টার্ন অস্ট্রেলিয়া এবং ইংল্যান্ডে সাসেক্স দলে নিয়মিত খেলেছেন। ২০০৩-০৪ মৌসুমে ওয়েস্টার্ন অস্ট্রেলিয়ার পক্ষে ১,১৮৩ রান ও পরবর্তী মৌসুমে ৮৪০ রান তোলেন। এছাড়াও নেদারল্যান্ডসে বিদেশী খেলায়াড় হিসেবেও খেলেন। ২০০৯ সালে সাসেক্সের সদস্য হিসেবে সমারসেটের বিপক্ষে ব্যক্তিগত সর্বোচ্চ ৩৪৪* করে রেকর্ড গড়েন ও নিজেরই গড়া ২০০৩ সালের অপরাজিত ৩৩৫* রানের রেকর্ড ভঙ্গ করেন। ঐ মৌসুমে গুডউইন ২,০০৩ রান করেন ও ১৬৪ বছর পর চ্যাম্পিয়নশীপের শিরোপা লাভে সহায়তা করেন। এছাড়াও সাসেক্সের একমাত্র ব্যাটসম্যান হিসেবে দুইবার একই খেলায় দ্বি-শতক ও শতক করেন।   তথ্যসূত্র    আরও দেখুন   অ্যান্ডি ফ্লাওয়ার  জিম্বাবুয়ে জাতীয় ক্রিকেট দল  ২০১৪-১৫ জিম্বাবুয়ে ক্রিকেট দলের বাংলাদেশ সফর   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:আহমেদাবাদ রকেটসের ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:কোলপ্যাকের ক্রিকেটার বিষয়শ্রেণী:কমনওয়েলথ গেমসে জিম্বাবুয়ের প্রতিযোগী বিষয়শ্রেণী:গ্ল্যামারগনের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:টুয়েন্টি২০ কাপে সেঞ্চুরিকারী বিষয়শ্রেণী:নেদারল্যান্ডসের ক্রিকেটার বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:শ্বেতাঙ্গ রোডেশীয় বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব বিষয়শ্রেণী:ম্যাশোনাল্যান্ড এ দলের ক্রিকেটার বিষয়শ্রেণী:ব্রিটিশ বংশোদ্ভূত জিম্বাবুইয়ান
সন্ত থিওক্লিয়া হলেন ৪র্থ শতাব্দীর একজন মিশরীয় শহীদ এবং সন্ত।  সন্ত থিওক্লিয়া ছিলেন সেন্ট জাস্টাসের স্ত্রী। আলেকজান্দ্রিয়ায় তাদের আলাদা করা হয়েছিল, সেই সময়ে সেন্ট জাস্টাসকে আনসেনায় পাঠানো হয়েছিল যেখানে তিনি অবশেষে শহীদ হন, আর সন্ত থিওক্লিয়াকে সা এল হাগারে পাঠানো হয়েছিল। শহরের গভর্নর তাকে খ্রিস্টধর্ম ত্যাগ করার জন্য রাজি করানোর চেষ্টা করেছিলেন, কিন্তু তিনি তা প্রত্যাখ্যান করেন। পরবর্তীতে তাকে পেটানো হয় যতক্ষণ না তার মাংস ছিঁড়ে যায়, এবং তারপর তাকে কারাগারে পাঠানো হয়। তার জীবনীগ্রন্থে বলা হয়েছে যে কারাগারে একজন দেবদূত তার কাছে আবির্ভূত হন, তাকে সান্ত্বনা দেন এবং তার ক্ষত নিরাময় করে দেন। এই অলৌকিক ঘটনা প্রত্যক্ষকারী অনেক বন্দী খ্রিস্টান ধর্মে ধর্মান্তরিত হয়েছিলেন এবং পরে শহীদ হয়েছিলেন। অবশেষে ১১ পাশোনে সন্ত থিওক্লিয়ার শিরশ্ছেদ করা হয়।   তথ্যসূত্র    কপটিক সিনেক্সারিওন  বিষয়শ্রেণী:জন্মের সাল অজানা বিষয়শ্রেণী:দেবদূত স্বপ্নদর্শী বিষয়শ্রেণী:৪র্থ শতাব্দীর খ্রিস্টান সন্ত বিষয়শ্রেণী:প্রাচীন খ্রিস্টান নারী সন্ত বিষয়শ্রেণী:৪র্থ শতাব্দীর খ্রিস্টান শহীদ বিষয়শ্রেণী:৪র্থ শতাব্দীর মিশরীয় নারী বিষয়শ্রেণী:৪র্থ শতাব্দীর রোমান ব্যক্তি বিষয়শ্রেণী:৪র্থ শতাব্দীর রোমান নারী বিষয়শ্রেণী:রোমান মিশরের সন্ত